als_Latn dik_Latn sag_Latn
Këtë vit, konferenca e inxhinierëve Google I/O ka qenë madhështore, sepse në të janë zbuluar risi, produkte dhe shërbime të mëdha si Android L, Android Auto, Android Wear dhe Android TV, përveç tjerash. Dhe deri më tani janë dhënë detaje dhe demonstrime të secilit prej këtyre shërbimeve, pasi që disa pajisje të reja sikurse LG G Watch, Samsung Gear Live apo Android TV, bazohen në këto platforma. Mirëpo, një gjë Google nuk e ka thënë shumë qartë. Android njihet si sistem operativ i cili duket ndryshe në telefona dhe tabletë të ndryshëm dhe mund të personalizohet shumë nga prodhuesit e këtyre pajisjeve. Por, në versionet e reja të platformave të saj Google do ta bëjë një ndryshim. Tani për shembull Samsung nuk do të ketë mundësi që ta fusë ndërfaqen e saj TouchWiz në Samsung Gear Live, sepse kjo gjë është pamundësuar nga Google. Sipas ArcTechnica, faqja e cila e ka intervistuar inxhinierin e Google, David Burke, Android Auto, Android TV apo Android Wear nuk do të mund të ndryshohen, për t’u personalizuar nga prodhuesit e pajisjeve që mbështeten në këto sisteme operative.
als_Latn